See Kamp 2013 - PvR Geloofsfamilie
Gepubliseer deur Herman Matthee op 29 Junie 2013 om 14:50
Ons reis het in digte mis begin en bitter swak sig het veroorsaak dat ons skaars bo die 30 km/h kon ry vir die eerste 40 km van ons reis. Met sonsopkoms het die mis gelig en was dit soos hul sê "clean sailing" tot by Sodwana, met die nodige gerieflikheid breuke het ons sterk op skedule gebly en kan ons in diep dankbaarheid sê dat ons veilig en voorspoedig gereis het ten spyte van ons uitdagings. Nou is dit vir tent maat kies, bed opmaak en nes skrop want vir hierdie week is hierdie ons tydelike huis. Ons is ongelooflik opgewonde oor die tyd wat voorlê en met die weer gaan die winterklere beslis vir eers in die tas bly.
Volg hierdie week die See Kamp blogs en volg wat gebeur, hoe die weer is en wat aan die gang is, lewer ook gerus kommentaar en stuur boodskappe via die blogs. Ons glo See Kamp 2013 gaan 'n lewens veranderende ervaring wees. Bid vir ons, volg ons en deel in die avontuur waarin ons tans leef.
Vir eers is dit al van ons kant af, want as ek te lank hier voor die rekenaar sit gaan ek iewers uit mis en soos hul sê "if u snooze you loozs" en al is dit net herinneringe en ervarings is see kamp nie 'n plek waar jy wil uit mis nie. Jul hoor gou weer van ons, so hou die spasie dop.